hu hu hu hu hu hu hu hu hu hu hu hbs_lat hu hu es hu hu cs hu tr hu hu hu hu hu hu hu hu fr hu hu hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu fr fr fr fr fr sv en hu hu fr fr fr en fr hu fr hu eo fr hu es fr hu hu hu hu de hu hu hu hu hu hu hu hu hu hu hu hu hu hu hu hu hu hu en hu fr lt en hu hu es es es war hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu hu hu es hu hu hu hu en en hu en hu hu hu es hu es hu en hu hu en hu hu fr en hu hu hu hu hu es hu es es cs en en hu en hu es en hu fr es hu en de es en hu hu hu hu en en hu en hu es es my hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. február 23. 30 változtatás vár ellenőrzésre.
Ugrás a navigációhoz Ugrás a kereséshez
Jelmondat: Minden idők legnagyobb slágerei
2018. június 15. (országos adás)
Retro FM, 103.9 Retro Rádió (Nyíregyháza)
1016. Budapest Hegyalja út 7-13.
Retro Rádió hallgatása az interneten
A Retro Rádió egy magyarországi országos kereskedelmi rádió. Zenei kínálata az 1960-as évektől egészen a 2000-es évekig terjed. Eredetileg Budapesten, 2017. december 18-án indult a Rádió Q műsorát felváltva, országosan 2018. június 15. óta hallható. A rádió adása az egykori Danubius Rádió és Class FM frekvenciáin hallható.
Korábban Nyíregyházán is működött egy azonos nevű adó a régió piacvezető helyi rádiójaként, ami 2018. március 1-jén átvette a budapesti rádió arculatát és több műsorát. Az országos frekvenciára való költözéssel a Retro Rádió új üzemeltetőhöz került, míg az addig használt két frekvencián más rádióadás szól 2018 nyarától.[1]
Az egykori nyíregyházi rádióállomás hangjai Kautzky Armand és Vass Gábor voltak, akik később az országos adás hangjai is lettek. Női hangja Böhm Anita.
2017 novemberében egy új tulajdonos, a Tranzisztor Kft. beszállt a Rádió Q-ba, leváltva az addigi ügyvezetőt, előkészítve a későbbi átalakulást.[2] A tulajdonos sikeresen megszerezte a nyíregyházi FM 103,9-es frekvencián 2006 óta működött Retro Rádió nevét, ami a város és környéke piacvezető helyi rádiójaként működött. Helyi információkat szolgáltattak, a zenei kínálatban a név ellenére viszonylag friss dalok is megjelentek.
A rádió 2017. december 18-án 14:00-kor kezdte meg adását Budapesten, a 99,5 MHz-en. A rádión új műsorvezetők jelentkeztek, köztük a Rádió 1-ről is ismert Hepi Endre és Hudák Anita, a Petőfi Rádióból is ismert Leirer Tímea valamint a Sláger FM-ből is ismert Dénes Tamás, Klamancsek Krisztián és Nyerges Izabella. A hírszerkesztői feladatokat többek közt a Danubius Rádióból is ismerős Belyó Barbara, a Sláger Rádióból és a Class FM-ből ismert Ortutay Dóra, valamint a Rádió 1 egyik hírszerkesztője, Bányász Árpád látják el.[3] Zenei kínálatát nézve a Retro Rádió az 1960-as, 1970-es és 1980-as évek legnagyobb retró slágereit játssza, ám nagyon sok régi magyar kedvenc is előfordul, amelyek eddig sehol máshol nem kaptak teret. Mint írták: "a kínálatunkban ugyanúgy megtalálhatók lesznek a legismertebb külföldi dalok, ahogy a legnépszerűbb magyar slágerek, a műsorvezetők pedig vendégül is látják azokat a népszerű, vagy akár méltatlanul háttérbe szorult hazai énekeseket és zenészlegendákat, akik dalaikkal meghatározták az elmúlt évtizedek zenei palettáját."[3]
A budapesti adás indulása után sejteni lehetett a későbbi összevonást: először közös honlapja lett az addigi két külön rádiónak, majd az egykori nyíregyházi adó lecserélte a logóját.[4] A következő hetekben kivezették az 1990-es és 2000-es évek dalait a repertoárból, majd 2018. március 1-jén hangzásában is átalakult a nyíregyházi adás.[5] Közleményükben azonban kiemelték, hogy a helyi hírek mellett a jól megszokott műsorvezetőkkel találkozhatnak továbbra is a hallgatók, azonban a nyíregyházi hallgatókhoz is eljut pár, a pesti stúdióban szerkesztett műsor. Mint mondják, "...a Retro Rádió Nyíregyháza kedvelt adója volt eddig is, és ezután is az marad, sőt, innentől kezdve még magasabb színvonalon tudjuk szórakoztatni a hallgatókat."[6]
2018. március 2-án jelent meg a hír, hogy a nyíregyházi adás tulajdonosát, a Center Rádió Kft.-t felvásárolta a budapesti adást működtető Tranzisztor Kft., ezzel a két adó egy tulajdonoshoz került.[6]
A Nemzeti Média- és Hírközlési Hatóság Médiatanácsa 2018. május 23-án kihirdette az országos kereskedelmi rádiós pályázat végeredményét, miszerint a Hold Rádiós és Televíziós Reklám Kft. megkezdheti a sugárzást Pop FM néven. Napokkal később a nyertes cég kérelemmel fordult a Médiatanácshoz, hogy az eredetileg tervezett Pop FM helyett Retro Rádióként sugározhassanak a jövőben. Ezt a testület 2018. június 8-án elfogadta, így a döntés értelmében június 15-től az addig két frekvencián sugárzó Retro Rádióból országos rádió lett, míg a budapesti 99,5 MHz-en Magyar FM (2019. február 24.-ig), a nyíregyházi 103,9 MHz-en Best FM néven indult műsor.[7] A hivatalos közlemény szerint az országos rádióban a budapesti adás műsorvezetőivel találkozhatnak a hallgatók.[8] Ezen kívül angol nyelvű híreket is kínál a rádió, minden nap 04:00-kor, ami jóval hosszabb, mint egy átlagos hírblokk.[9]
2020 júniusától a Retro Nappalt Nyerges Izabella, a Retro Víkendet Leirer Tímea vezeti, míg az éjszakai sávban pedig megszűnt a műsorvezetés. Júliusban elbocsátották a Retro Reggel stábját és bejelentették, hogy a reggeli műsort Bochkor Gábor és Lovász László veszi át. Az új reggeli műsor augusztus 31-én indult el, a címe Bochkor lett.[10] Nem sokkal később Abaházi Csaba is mikrofonhoz került. A Sláger FM-től káromkodás miatt elbocsátott műsorvezető új műsora Abaházi Presszó címmel hallható augusztus 3-tól. A műsorban, amely a Várkonyi Attila vezette Sztársávot váltotta, Abaházi a magyar közélet ikonikus sztárjaival, sportolókkal, valamint kevésbé ismert, de érdekes emberekkel beszélget.
Szeptember 7-én Klamancsek Krisztián a Facebook-oldalán bejelentette, hogy felmondott a rádiónál, mivel nem értett egyet az elmúlt hónapokban történt változásokkal és a vezetőség hozzáállásával.[11] Távozásával a Retro TOP 40 című műsor gyártása megszűnt, de a slágerlista 2020. október 31-ig még hallható volt.
Szeptember 24-én az Abaházi Presszó című műsorban újabb műsorvezető érkezését jelentették be: a Danubius Rádió, a Class FM és a Sláger FM egykori női műsorvezetője, Vágó Piros új, gasztronómia tematikájú műsora október 3-tól szombat délelőttönként hallható adásban, Rádiókonyha címmel.[12] Ezzel párhuzamosan Dévényi Tibor műsora szombat estére került át. 2020. október 4-én elindult Vas Maya új éjszakai műsora, az Éjjeli mesék, amely vasárnaptól csütörtökig 23:00-tól másnap 02:00-ig volt hallható.[13] Az Éjjeli mesék a rádión hallható többi műsorszámtól eltérően V. kategóriájú, azaz 18 éven aluliak számára nem ajánlott besorolást kapott. 2020. november 7-től szombatonként 12:00-18:00 között hallható Jurásek Balázs, az egykori Rock FM egyik férfi műsorvezetóje, míg a Klamancsek Krisztián vezette Retro TOP 40-es ismétlés lekerült a műsorról.
2020 őszén a műsorstruktúra frissítése mellett a zenei felhozatal is változott: fokozatosan bevezették az 1990-es és 2000-es évek dalait a repertoárba. A rádió megújulásának utolsó lépéseként az év november 17-én új, modernebb hangzású arculatot kapott. A szlogen is megváltozott, az új jelmondat a Minden idők legnagyobb retró slágerei lett, amely feltételezhetően az egykori Sláger Rádió szlogenjére (Minden idők legnagyobb slágerei) utal.
2021. január 13-án elhunyt Vass Gábor színművész, aki a budapesti adás indulása óta a rádió állomáshangja volt, ezért február 8-tól Kautzky Armand, az egykori Sláger Rádió és az egykori nyíregyházi rádió (2006-2018) hangja lett az új állomáshang. Ezzel egy időben egy női állomáshang is érkezett a rádióhoz Böhm Anita személyében, de mindezek ellenére Vass Gábor hangja is hallható volt még egy ideig a rádióban.[14] 2021. szeptember végén a rádió programigazgatója Sivák Péter távozott, helyét Tiszttartó Titusz vette át.[15] 2021. december 1-jén elbocsátották Vas Mayát a rádiótól. Ezzel egy időben az Éjjeli Mesék és a Testi Mesék című műsora megszűnt, így 23 óra után is csak zenék szólnak.[16]
2022. február 14-én újabb nagyobb változás történt a rádióban. Megújult a hangzás, megváltozott a műsorrend, a szlogen pedig a "retró" szócskás elhagyva, teljesen egészében az egykori Sláger Rádió szlogenje lett. Visszatért a hétköznapi sávba Vágó Piros, míg Nyerges Izabella az esti kívánságműsorba került át. Abaházi Csaba hétköznap esti műsora 4 órássá bővült, viszont a Sztársáv programajánló megszűnt. Jurásek Balázs műsora már a hétvége mindkét napján adásba kerül, míg B. Tóth László vasárnap este 6-tól várja a hallgatókat, a Poptarisznya berkein belül jelentkező slágerlistával.[17]
A Retro Rádió 24 órában ultrarövidhullámon (FM) 18 adótoronyról 70%-os országos lefedettséggel sugározza műsorait a korábban az egykori Class FM (régebben a Danubius Rádió) által használt frekvenciákon.[18]
Budapest - 103,3 MHz
Debrecen - 101,1 MHz
Fehérgyarmat - 102,8 MHz
Gerecse - 100,0 MHz
Győr - 101,4 MHz
Kab-hegy - 100,5 MHz
Kaposvár - 89,0 MHz
Kékes - 104,7 MHz
Komádi - 101,6 MHz
Miskolc - 98,3 MHz
Nagykanizsa - 93,6 MHz
Pécs - 105,5 MHz
Sopron - 102,0 MHz
Szeged - 94,9 MHz
Szekszárd - 98,4 MHz
Szentes - 95,7 MHz
Szombathely - 100,5 MHz
Tokaj - 103,5 MHz
Vasvár - 101,2 MHz
Budapest - 99,5 MHz (2017-2018)
Nyíregyháza - 103,9 MHz (2006-2018)
Abaházi Csaba – Abaházi Presszó, Vasárnap este
B. Tóth László – PopTariTop
Bochkor Gábor – Bochkor
Dénes Tamás – Retro Délután
Dévényi Tibor – Három kívánság
Jurásek Balázs - Retro Hétvége
Leirer Tímea – Hétvége Reggel
Lovász László – Bochkor
Nyerges Izabella – Retro Kívánságműsor
Vágó Piros – Retro Napközben, Rádiókonyha
Várkonyi Attila – Fergeteg Party Mix, Sztársáv
Hepi Endre - Retro Reggel (2017-2020) (Jelenleg a Manna FM műsorvezetője)
Hudák Anita - Retro Reggel (2017-2020) (Jelenleg a Manna FM műsorvezetője)
Klamancsek Krisztián - Retro Éjjel, Retro TOP 40, Retro Kívánságműsor (2017-2020) (Jelenleg az FM 103.9 – A ROCK műsorvezetője)
Vas Maya – Éjjeli mesék, Testi mesék (2020-2021)
A Retro Rádió logói 2006 óta
↑ Kft., New Wave Media Group. „Új országos rádió indul pénteken”, http://www.origo.hu/ (Hozzáférés ideje: 2018. június 14.) (magyar nyelvű)
↑ a b https://24.hu/media/2017/12/18/elindult-a-budapesti-retro-radio/
↑ „Logót váltott a nyíregyházi Retro Rádió” (Hozzáférés ideje: 2018. március 14.) (magyar nyelvű)
↑ „Megújult a nyíregyházi Retro Rádió” (Hozzáférés ideje: 2018. március 14.) (magyar nyelvű)
↑ a b „Andy Vajna közelében landol a nyíregyházi Retro”, 24.hu, 2018. március 2. (Hozzáférés ideje: 2018. március 14.) (hu-HU nyelvű)
↑ „Hivatalos: Országos lesz a Retro Rádió - RADIOSITE.HU”, RADIOSITE.HU, 2018. június 8. (Hozzáférés ideje: 2018. június 14.) (hu-HU nyelvű)
↑ „Június 15-én elstartol a Retro Rádió - RADIOSITE.HU”, RADIOSITE.HU, 2018. június 14. (Hozzáférés ideje: 2018. június 14.) (hu-HU nyelvű)
↑ kondalyukmusic (2018. július 2.). „Retro Rádió - Angol nyelvű hírek”.
↑ Bochkor Gábor a Retro Rádióhoz igazolt (magyar nyelven). RADIOSITE.HU, 2020. július 24. (Hozzáférés: 2020. július 26.)
↑ Klamancsek Krisztián - Retro Show. www.facebook.com. (Hozzáférés: 2020. szeptember 7.)
↑ Óriási hír: három év után újra visszatér a rádióba Vágó Piros (magyar nyelven). Blikk, 2020. szeptember 26. (Hozzáférés: 2020. szeptember 29.)
↑ Vas Maya a Retro Rádióhoz igazol (magyar nyelven). Media1, 2020. október 4. (Hozzáférés: 2020. október 4.)
↑ „Új kollégánk: Kautzky Armand” (magyar nyelven).
↑ Távozott a Rádió 1, a Retro Rádió és a Best FM közös programigazgatója (magyar nyelven). Media1, 2021. október 4. (Hozzáférés: 2021. október 4.)
↑ Tiszttartó Titusz elbocsátotta Vas Mayát a Retro Rádiótól (magyar nyelven). Media1, 2021. december 2. (Hozzáférés: 2021. december 3.)
↑ Műsorok (magyar nyelven). Retro Rádió - Minden idők legnagyobb retro slágerei. (Hozzáférés: 2022. február 13.)
↑ „Négy plusz frekvencia - RADIOSITE.HU”, RADIOSITE.HU, 2016. augusztus 12. (Hozzáférés ideje: 2018. június 14.) (hu-HU nyelvű)
Jelentős elérésű magyar nyelvű rádióadók
FM 103.9 – A ROCK
Zeneportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Retro_Rádió&oldid=24709594”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. február 23., 20:11
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.